第16屆中華民國總統選舉

2024年中華民國總統選舉，即係中華民國第16任總統、副總統選舉，會喺2024年1月13號舉行，預計會同2024年中華民國立法委員選舉共同構成「2024年中華民國中央公職人員選舉」，呢次選舉係中華民國第8次正、副總統公民直選，將會採用普通、直接、平等、無記名、單記、相對多數嘅投票制度。當選人將預計會喺2024年5月20號宣誓就職。

現任總統蔡英文將會喺2024年5月20號任期屆滿，因為佢已經連任咗一次，依據《中華民國憲法》同埋相關增修條文規定「總統、副總統之任期為四年，連選得連任一次」，所以呢次無得再參選。

選前事件

民進黨黨內性騷擾風波 

喺2023年5月，民主進步黨接連爆出黨內性騷擾嘅風波，而且受害人投訴嘅時候，未有得到應有嘅處理，民進黨因而受到外間一啲批評。

中華民國總統選舉
類:2024年選舉
類:2024年臺灣